انیس الحجاج

انیس الحجاج  کو مغلیہ سلطنت کے درباری صفی بن ولی نے 17ویں صدی میں تصنیف کیا تھا۔ اس میں انہوں نے 1677ء کے اپنے سفر حج کی روداد بیان کی ہے۔ یہ کتاب فارسی زبان میں تصنیف کی گئی ہے۔ صفی بن ولی نے اس کتاب میں سفر حج، مناسک حج، مکہ و مدینہ کی مکمل روداد لکھی ہے۔ اور تمام مقدس مقامات کے تصویری خاکے بھی پیش کیے ہیں۔

خلاصہ 
ابن ولی مغل بادشاہ اورنگزیب عالمگیر کے درباری تھے۔ اور اورنگزیب کی سب سے بڑی بیٹی زیب النساء نے اپنے مالی تعاون سے ابن ولی کو حج پر بھیجا تھا۔ یہ تعاون ابن ولی کو ان کی تفسیر قرآن کے عوض بطور انعام دیا گیا تھا۔ انہوں نے 1665ء میں عالمی تاریخ بھی لکھی تھی۔ سفر حج کے بعد تمام عمر وہ دربار کی خدمت پر مامور رہے۔

انہوں نے ستمبر 1676ء میں دہلی سے اپنے سفر کا آغاز کیا اور وہاں سے جنوری 1677ء میں دیگر حجاج کے ساتھ مخا، یمن کے بندرگار تک پہنچے۔  اس وقت بھارت سے عرب تک سمندری سفر تقریباً 25 دنوں میں مکمل ہوجاتا تھا۔ اس سفرنامہ میں انہوں نے بحر ہند سے سفر کرنے اور جہازوں کے انتخاب پر بھی کچھ مشورے دیے ہیں۔

حوالہ جات 

سترہویں صدی کی کتابیں
فارسی ادب
مطالعہ اسلام سے متعلق کتابیں
مغلیہ فن
منقش و منور اسلامی مخطوطات
ہندوستانی مصوری